จิตอาสาจังหวัดนครพนม เดินรณรงค์และบำเพ็ญประโยชน์ “คน รัก คลอง ....ไม่ทิ้ง ไม่เท ทุ่มทำความดี”
จิตอาสาจังหวัดนครพนม เดินรณรงค์และบำเพ็ญประโยชน์ “คน รัก คลอง ....ไม่ทิ้ง ไม่เท ทุ่มทำความดี”
ที่ศาลาประชาคมยงใจยุทธ ศาลากลางจังหวัดนครพนม นายสยาม ศิริมงคล ผู้ว่าราชการจังหวัดนครพนม นำคณะจิตอาสาเราทำความดีด้วยหัวใจจังหวัดนครพนม ร่วมประกอบพิธีถวายความเคารพพระบรมฉายาลักษณ์พระบาทสมเด็จพระปรมินทรมหาภูมิพลอดุลยเดช บรมนาถบพิตร และพิธีเปิดกรวยกระทงดอกไม้ถวายสักการะพระฉายาลักษณ์สมเด็จพระเจ้าอยู่หัว และพิธีกล่าวน้อมรำลึกและกล่าวสำนึกในพระมหากรุณาธิคุณทั้ง 2 พระองค์ ก่อนที่ทุกคนจะร่วมกันปฏิญาณตน เราทำความดีด้วยหัวใจ
จากนั้นผู้ว่าราชการจังหวัดนครพนม นำคณะจิตอาสา ทำความสะอาดและขุดลอกคลอง ที่ห้วยฮ่องฮอ บ้านหนองบัว ตำบลหนองญาติ อำเภอเมือง อุทิศถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร และสืบสานพระราชดำริของสมเด็จพระเจ้าอยู่หัว ร่วมรณรงค์ปลูกจิตสำนึกให้ทุกคนได้ตระหนักรู้ถึงความสำคัญของน้ำ ที่เป็นเสมือนสายเลือดที่คอยหล่อเลี้ยงชีวิตทุกคน ทั้งเพื่อการอุปโภค บริโภคและการเกษตร และทำให้ประชาชนทุกคนหันมาเอาใจใส่ ร่วมกันดูแล รักษาและพัฒนาคลองหรือแหล่งน้ำของชุมชนให้มีความสะอาด เพื่อสุขภาพอนามัยและสิ่งแวดล้อมที่ดีของคนในชุมชน นำมาซึ่งการมีคุณภาพชีวิตที่ดีของทุกคน